b'\n_START_ARTICLE_\nSlottskirken (Varberg)\n_START_PARAGRAPH_\nVarberg slottskirke var en kirke i festningsanlegget Varberg slott, i byen Varberg i Halland. _NEWLINE_Kirken har trolig blitt til p\xc3\xa5 slutten av 1500-tallet. Den f\xc3\xb8rste omtale av den ses i forbindelse med lensmann Anders Kjeldsen Bings d\xc3\xb8d i 1589. Det var muligvis Bing som i sin embetsperiode fra 1572\xe2\x80\x9389, hadde tatt initiativet til innredning av kirken. _NEWLINE_Den var oppf\xc3\xb8rt i gr\xc3\xa5sten med temmelig tykke murer, med tegl innvendig omkring vinduer, \xc3\xb8vre gavler og p\xc3\xa5 gulvet. Taket besto av bjelker og planker med stolper under, og det fantes etasjer b\xc3\xa5de over og under. Kirkens inngang var gjennom v\xc3\xa5penhuset, og det var tre vinduer ut mot borgg\xc3\xa5rden og et oppe p\xc3\xa5 den vestlige side ut mot volden. _NEWLINE_I t\xc3\xa5rnet fantes et t\xc3\xa5rnurverk og det var i 1610 to ringeklokker.'